[Foto’s] Vir altyd ŉ vriend in dié gans | Maroela Media
[Foto’s] Vir altyd ŉ vriend in dié gans
Kyle die gans saam met Mike Jivanjee (Foto: Instagram)
Toe Mike Jivanjee van Oregon in Amerika twee jaar gelede ŉ baba-gansie van verdrinking en bote in ŉ meer gered het, het hy nie besef hy maak van dié gans ŉ lewenslange vriend nie.
Jivanjee het dié gansie in die Oswego-meer in Oregon met ŉ handdoek opgeskep nadat dié se ma en die res van die kroos, hom daar gelos het.
Hoewel hy die gans se ma bykans 100 m verder kon opspoor, het sy die gans verwerp en hom weer agtergelaat.
“Ek het die gansie toe huis toe gevat en besluit ek sal haar grootmaak en dan weer loslaat wanneer sy groot genoeg is,” het hy aan die webwerf Metro vertel.
Jivanjee het die gans Kyle genoem.
“Ek het telkemale probeer om haar vry te laat, maar sy het elke keer net teruggevlieg. Ek het Kyle al meer as 8 km ver êrens gelos en sy kom elke keer bloot terug.”
Ganse het ŉ baie goeie sin vir rigting, byna soos ŉ ingeboude kompas.
“Kyle se persoonlikheid is baie soos dié van ŉ mens. Sy kan baie jaloers raak as ek te veel aandag aan ander mense gee. Sy raak ook vies en gaps dan goed van ander bote af en gooi dit in die water, of sy kan baie oulik wees en heeldag op my skoot sit. Sy is veral ŉ groot aanhanger van die Discovery-kanaal en die Ellen Show,” het hy bygevoeg.
Vir meer foto’s en daaglikse nuwe inligting, besoek Kyle se Instagram.
Kyle verbeel hom gereeld hy is ‘n mens (Foto: Instagram)
Kyle die gans (Foto: Instagram)
Oregon troeteldiere video
[Video] Witdoodhaai breek deur haaihok
[Video] Vlieënier maak geskiedenis met gewaagde toertjie
Ek wil ook graag so `n gansie hê ……pragtige storie
Laat my dink aan die verhaal “the snow goose”
Tot daai Kanadese gans ‘n maat optel en begin te broei, dan sing jy ‘n ander deuntjie. Hulle bevark die wêreld só dat jy nie kan stap nie – net gans poep! Oulik, tot 300 van hulle in jou plaasdam kom land, soos by ons, hier in Ontario!
Dis ‘n baie mooi verhaal die, ganse kan ook ‘n beste vriend wees.
Ek waardeer sulke stories – diere is beter as baie mense!
Sakkie, nes jy sê. diere 1000% meer lojaal en getrou as meeste mense!
Baie oulike storie dit is nou soos hulle in engels sal se friends for life!!!!!